Duurder brandstof gáán kospryse opdruk | Netwerk24
Duurder brandstof gáán kospryse opdruk
Deur Riana de Lange 10 Maart 2019 00:05
Met 70% van Suid-Afrikaanse voedsel wat per pad vervoer word, is dit voor die hand liggend dat duurder brandstof negatief sal inwerk op voedselinflasie, asook op verbruikers se besteebare inkomste, sê Dawie Maree van FNB Agrisake.
Duurder brandstof gaan kos duurder maak. Foto: Pixabay
Die petrolprysstyging van 74c per liter en sowat 91c per liter vir diesel wat Woensdag in werking getree het, sal ook boere se kontantvloei erg raak, sê Maree in ’n verklaring.
Die hoër pryse het ’n uitwerking op die hele landbouwaardeketting omdat produsente brandstof gebruik in masjinerie wanneer grond bewerk en daar geoes word, en vir die vervoer van landbouprodukte.
Maree sê baie boere wat laat geplant het, gebruik nog baie diesel. Die verdere styging van 30c per liter in die brandstofheffing vanaf April soos aangekondig in die begroting, sal sake bemoeilik.
Meer oor: Kospryse | Petrolprys | Petrol | Brandstofpryse | Diesel
Petrolprys: Só lyk finale styging vir Maart